fi fi fi fi en en fi fi fi fi fi fi fi da fi fi fi fi fi it fi fi fi da fi fi fi fi fi fi fi fi da en fi fi fi fi fi fi fi da fi en fi fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi es fi fi fi fi fi fi en fi fi fi fi fi fi fi fi fi fi en en fi es en fi en en
On taas tullut aika postata tänne blogin puolelle parhaimpia kirpputorilöytöjä ja mahtui tähän postaukseen mukaan pari muualtakin ostettua juttua. Oon ihan älyttömän innoissani, sillä täällä Seinäjoella sijaitseva Ykkösbasaari -kirpputori muuttaa tässä loppuvuoden aikana uusiin tiloihin teollisuusalueelle ja heille tulee sinne mm. mahdollisuus seurata reaaliaikaisesti oman pöytänsä myyntiä mobiilisovelluksella. Muutenkin kirpputori tulee olemaan Etelä-Pohjanmaan suurin. Uuden kirpputorin avajaisia vietetään 2.1 ja minä ainakin oon ehdottomasti mukana! En malta odottaa!
Koska esimerkiksi tuo musta tekonahkahame on korkeavyötäröinen, niin on täytynyt ostaa lyhyitä yläosia ja tästä tykkään tosi paljon. Tämä ei ollut kirpputorilöytö vaan ostin tämän H&m:tä, mutta en kyllä muista enää hintaa. Oisko ollut alle kympin. Musta ja harmaa onkin kyllä ihan lyömätön yhdistelmä ja tykkäänkin tätä paitaa yhdistää mustan hameen kanssa.
Oon kauan etsinyt ihan perusrentoa collegepaitaa ja tämä paita onkin meidän seurakunnan nuortentyön eli Seinäjoen ILTA -paita, joita oltiin tilattu Ilta conference -nuorten tapahtumaan. Maksoin tästä 35€. Eli myöskään tämä ei ollut kirpputorilöytö. Mulla on tosi vähän mitään tarjoiluastioita, niin pojan 1-vuotissynttäreitä ja muita tulevia juhlia silmällä pitäen ostin tämän metallisen kerrostarjottimen kymmenellä eurolla. Tätä voi muutenkin hyödyntää sisustuksessa eikä vaan tarjoilussa.
Jonkin verran oon taas tehnyt löytöjä pojalle, lähinnä vaatteita ja leluja. Reiman välikausitakin löysin ensi kevääksi viidellä eurolla. Kotona huomasin pesulappua tutkiessani, että tämä oli Reimalta joku mallitakki, mutta toivottavasti laatu on silti hyvä. Muita vaatteita oon taas ostellut muutamalla eurolla ja esimerkiksi tämä vaatesetti maksoi 2,80€ ja on alunperin H&M:n mallistoa. Olin itseasiassa ostanut itse aikaisemmin uutena samanlaisen collegepaidan pojalle, niin nyt on sitten sama paita isommassa koossa. Plasto potkumopo oli kyllä ihan naurettavan halpa, sillä maksoin tästä 3,80€ ja uutena kaupassa nämä maksaa reilu 30€! Olihan tämä jo kulunut, mutta ei se käyttöä haittaa.
Category: kirpputori, ostokset, tyyli, vauva
Hei! Tajusin, etten ole tänne blogin puolelle vielä laittanut näitä syksyn auringonnousukuvia, mitä otin vanhempieni luona yks päivä. Pian on jo joulu, niin pakko nää on tänne laittaa ennen kuin blogin täyttää talviset kuvat. Tänään satokin ihan reilusti lunta, mistä oon kyllä tosi ilonen! Laitettiin myös ensimmäiset jouluvalot meidän terassille. Loppuvuonna mun blogi ei päivity niin usein kuin ennen, sillä tässä on vielä kaikenlaista puuhaa kuten pojan 1-vuotissynttäreiden järjestämistä, joulusiivojen tekemistä ja joulun valmistelemista. Oon muutenkin ollut nyt lähiaikoina aika kiireinen, mut sillee positiivisella tavalla. Oon myös ottanut itselleni enemmän omaa aikaa arjessa, sillä tällä hetkellä tuntuu, että tarvin sitä. En kuitenkaan ota stressiä tästä blogista vaan päivittelen tätä aina sillon, kun on inspiraatiota. Oon jo alusta asti päättänyt, etten ala väkisin mitään postauksia tekemään vain siksi että olisi joku velvollisuus. Mielessä on kuitenkin postausideoita montakin joten eiköhän niitä tule vähän epäsäännöllisesti kuitenkin.
Tänään itseasiassa on mun 24-vuotissynttärit. En ole pitkään aikaan viettänyt mun synttäreitä mitenkään erityisellä tavalla. Lahjan saan kyllä yleensä Timolta niin kuin tänäkin vuonna ja sen lisäksi mua muisti vanhemmat ja yks kaverikin kävi tänään mulle lahjan tuomassa. Se, etten kovin kummosesti vietä synttäreitä, johtuu osaksi myös siitä, että meillä on Timon kanssa aina päivää ennen seurustelun vuosipäivä. Ollaan sellanen pariskunta, että tykätään juhlistaa erilaisia vuosipäiviä edes jollain pienellä arjesta poikkeavalla jutulla (tosin kihlapäivä meinaa ja unohtuukin välillä molemmilta!). Eilen käytiin yhdeksännen vuosipäivän johdosta syömässä Amarillossa ja oli kyllä hyvää! On kyllä ehdottomasti mun lemppari ravintola!
"Mä olen tässä sua varten, sua aina suojelen,
kun murheet koittaa meitä voittaa, vierelläsi taistelen."
Tämä biisi on muuten ehdottomasti kuuntelemisen arvoinen! Oon niin rakastunut tähän tällä hetkellä.♥
Category: oma elämä, valokuvaus
Kulissien takana osa 2
perjantai 13. marraskuuta 2015
Usein kuulee puhuttavan siitä, kuinka bloggaajien postauksia ruoditaan "ei sen kotona voi millään olla aina noin siistiä" tai "tuskin sen aamupalat aina tuolta näyttää". Oikeasti ketä kiinnostaa katsella sisustuskuvia, joissa lapsen lelut on kaadettu olohuoneen lattialle, lehtipinoja on siellä täällä, eilisen iltapala-astiat on tv-tason päällä ja eiliset vaatteetkin on riisuttu olohuoneen lattialle? Ei mua ainakaan, koska näen sitä samaa meidän olohuoneessa. Oman blogini tarkoituksena onkin tuoda esille kauneutta ja inspiraatiota kuvien kautta, ei niinkään tuoda esille sitä, millaista meillä olisi aina. Itse vertaan blogia monesti aikakausilehteen; ei missään kauneus- tai sisustuslehdessäkään ole jostain sottaisesta meikkikasasta tai olohuoneesta kuvia vaan totta kai ne asiat on sommiteltu sitä kuvaa varten, jotta saataisiin mahdollisimman kaunis kuva. Jos lukija kuvittelee oikeasti, että esimerkiksi meillä on aina siistiä, niin sitten se vastuu on lukijalla, ei minulla. Ja toisaalta entä sitten jos bloggaajan kotona onkin aina siistiä huolimatta siitä, että heillä on kolme pientä lasta, kaksi koiraa ja vielä kissa, niin onko se joltain pois? Ei ole. Tässä postauksessa kuitenkin halusin avata vähän sitä, mitä kulisseissa tapahtuu ja miten minun blogipostaukset syntyvät. Edelliseen osaan pääset tästä, jossa kerron siitä, kuinka asupostaukseni syntyvät. Tosin nykyään pyrin siihen, että asukuvani ottaa aina joku toinen, ettei tarvitse itselaukaisimella niitä ottaa. Myös tässä kyseisessä postauksessa kerron enemmän kuvanmuokkauksesta.
Tykkään ottaa blogiini kauniita kuvia, sillä ainakin mulle itselle tulee hyvä mieli kauniista jutuista. Tykkään selailla blogeista, Instagramista ja Pinterestistä kauniita kuvia ja inspiroidun niistä. Oon yrittänyt itse myös kehittyä enemmän tavaroiden sommittelusta kuviin, jotta kuvasta tulisi mahdollisimman kaunis. Haluan tällä postauksella näyttää teille, mitä näiden kauniiden kuvien taustalla oikeasti on.
tämän postauksen luottomeikeistä ja kuvasin sitä varten meikkejäni. Postauksen idea tuli jostain päähäni ja lähdin heti toteuttamaan sitä, kun vielä valoa riittäisi. Tarvitsin tarpeeksi luonnon valoa ja mielellään valkoisen taustan joten meidän olohuoneessa sijaitseva Kallax -hylly sai toimia alustana. Sehän oli ihan pölyinen, koska en ollut pyyhkinyt siitä pölyjä moneen viikkoon. Se piti siis putsata ja siirtää ylimääräiset tavarat viereisen pianon päälle. Ajattelin, että käytän myös valkoista tarjotinta alustana, mutta koska käytän sitä kynttiläalustana, niin tietenkin siihen oli jäänyt punaista talia. Rapsuttelin ne pois ja pyyhin myös tarjottimen pölystä. En saanut siitä kuitenkaan täydellisen puhdasta, niin päätin käyttää sitä vain taustalla alustan sijasta.
Hain meikit ja asettelin ne hyllyn päälle. Laitoin myös taustarekvisiittaa kuvaa varten (kynttilöitä ja kukkapinnejä ym.). Tässä kohtaa räpsin jo paljon kuvia, mutta jotenkin hahmotin asiat vasta sitten, kun näin valmiin kuvan kameran näytöstä, niin vaihtelin rekvisiittoja ja meikkien asentoa paljonkin ennen kuin olin tyytyväinen. Olin päättänyt, että haluan ottaa kuvat meikeistäni ylhäältä päin ja koska olen niin lyhyt, otin kuvat pianon penkillä seisten. Enkä tietenkään saanut kuvata rauhassa vaan poikamme tietenkin juuri siinä hetkessä halusi syliin tai muuten vaan huomiota joten kuvaussessio keskeytyi välillä. Yhteensä meikkien asettelu ja kuvaaminen kesti noin kolmekymmentä minuuttia ja kuvia räpsin noin neljäkymmentä. Tästä alemmasta kuvasta näkee esimerkiksi sen, mitä jää pois kuvasta, kun kuvaustilanteessa rajaa sitä, mitä haluaa kuvaan ottaa mukaan. Olin juuri kuvannut puuterirasiaa, mutta nuo kaikki muut jutut jäivät täysin kuvan ulkopuolelle kukkia lukuunottamatta.
Myöhemmin päivällä laitoin muistikortin tietokoneeseen ja aloin muokkaamaan kuvia sekä kirjoittamaan tekstiä. Lisäsin kuvat Flickr:iin ja sieltä blogiin. Tajusin siinä vaiheessa, että haluan lisää kirkkautta kuviin, koska tykkään itse valoisista kuvista. Joten eikun lisää muokkaamaan ja kuvat uudestaan Flickr:iin. Sitten kirjoitin tekstin. Sehän ei käynytkään niin kätevästi tällä kertaa, kun piti tarkistaa esimerkiksi meikkien nimet. Luin vielä tekstin moneen kertaan läpi, enkä tehnyt tätäkään osiota yhteen putkeen. Yhteensä kuvien muokkaukseen ja tekstin kirjoittamiseen meni vähän reilu tunti.
keskiviikko 11. marraskuuta 2015
En ole mikään meikkien suurkuluttaja vaan ajattelen, että vähemmälläkin pärjää. Oishan se hienoa, että olis hirveä läjä meikkejä, mutta tulisko niitä loppujen lopuks käytettyä? Ja rahaahan meikkeihinkin saa menemään kivasti. Päätin tulla esittelemään teille mun luottomeikit eli ne meikit, joilla loihdin päivittäisen arkimeikkini. Vois tosiaan sanoa, että näissä kuvissa esiintyvät meikit ovatkin melkein koko mun meikkivarastoni. Näiden lisäksi mulla on muutama luomiväripaletti ja jotain muita yksittäisiä meikkejä, joita en käytä arkikäytössä. Harvemmin kokeilen mitään uutta meikkiä vaan aina jos esim. puuteri loppuu, niin ostoskoriin päätyy tuo sama hyväksi todettu Lumenen puuteri.
Meikkipohjaan käytän Maybellinen Coverstick peitepuikkoa peittämään muun muassa ihon pieniä virheitä, näppylöitä ja tummia silmänalusia. Maybellinen Dream matte mousse meikkivoide on ollu mun lemppari meikkivoide jo monta vuotta. Jotenkin en tykännyt yhtään nestemäisistä meikkivoiteista (en tosin ole sellaisia kokeillut, kun viimeksi yläasteella), kun ne usein jätti ihon tahmeaksi ja myönnän tehneeni yläasteella sen virheen, että ostin liian tummaa meikkivoidetta ja vielä käytinkin sitä! Mun ihossa ei hirveästi peitettävää ole joten tästä matte moussesta tulee semmonen luonnollinen lopputulos ilman tahmaisuutta. Puuterina mulla on Lumenen Natural Code -mattapuuteri, josta oon kyllä tykännyt kovasti. Oon vasta tässä vuoden sisällä alkanut käyttää poskipunaa arkimeikissä, sillä mulla on tosi vaalea iho, niin saan sillä kivasti väriä kasvoihin. Poskipunana mulla on ihan perus H&M:n Make me blush Blusher -poskipuna.
Silmämeikin tekoon käytän yleensä silmän alapuolelle vähän Rimmel Londonin Soft kohl ihan perus mustaa kajalia. Ripsivärien kanssa mulla on ollu huonoa tuuria, koska jos oon löytänyt jonkun kivan ripsivärin, niin hetken päästä sen myynti lopetetaan, niin mun on täytynyt moneen kertaan vaihtaa sitä mun luottoripsaria. Mulla on aika pienet silmät, niin ripsivärin harjan koolla ja muodolla on väliä, sillä jos esimerkiksi harja on liian iso, niin ripsiväriä menee niin paljon yli. Tällä hetkellä ripsivärinä mulla on MaxFactorin Masterpiece -ripsiväri. Omasta mielestäni mulle sopii hyvin ruskean sävyiset luomivärit, niin tästä Rimmel Londonin Glam'Eyes ruskean sävyisestä luomiväripaletista on tullut lemppari sekä arki- että juhlakäytössä.
Oon vasta lähiaikoina uskaltanut myös meikata kulmia. Oon aikasemmin jotenkin ajatellut, että näytän ihan hirveältä jos laitan niihin jotain väriä, eikä lopputulos ole ollenkaan luonnollinen. Taas oon mennyt meikkaamisessa sieltä, missä aita on matalin ja käytän tätä samaa luomiväripalettia myös kulmien tekemiseen. Mielestäni sillä tulee luonnollisempi lopputulos kuin esimerkiksi kulmakynällä. Ajattelin kyllä, että vois käydä katsomassa kaupassa kulmien meikkaamiseen tarkoitettujen meikkien tarjontaa, löytyiskö sieltä mitään kivaa ja edullista.
Mitkä on teidän luottomeikit? Löytyykö samoja?
perjantai 6. marraskuuta 2015
Hei! Pääsin mäkin vihdoin kirjottelemaan tänne blogin puolelle marraskuun ensimmäisen postauksen. Mulla on ollu ihan mieletön viikko ja se oikeastaan alko jo viime viikonloppuna. Olin nimittäin meidän seurakunnan nuortentapahtumassa eli Ilta conferencessa, joka oli ihan huippu. Oon ymmärtänyt tässä marraskuun aikana monia juttuja, jotka on taas auttanu mua elämässä eteenpäin. Oikeesti tällä hetkellä oon kyllä niin onnellinen ja kiitollinen kaikesta. Tein myös jotain konkreettista meidän pojan 1-vuotissynttäreiden järjestämiseen ja ostin ilmapalloja, jei! Jostakin se on alotettava. Ehkä jo vähän odottelen lunta maahan ja pitäis jouluvalojakin alkaa laitella ikkunoihin. Marraskuu onkin siitä kiva kuukausi, että on mun synttärit ja mun ja Timon vuosipäivä. Ei kyllä ole mitään hajua juhlistetaanko me niitä jotenkin.
Tekonahkalegginssit - Veljekset Keskinen/Only (uusi) | Neule - Defshop/Vero moda (saatu blogin kautta) | Kengät - Kirpputori/City market | Laukku - Kirpputori/New Yorker
Sain myös vihdoin tänne blogin puolelle asukuvat, joissa pääsen esittelemään mun pari uutta vaatetta. Nuo tekonahkalegginssit on kyllä ihan älyttömän kivat jalassa. Oon tottunut pitämään vaan trikoolegginsseja ja ajattelin, että nää olis jotenkin nihkeät, mutta ei todellakaan ole! Tykkään myös älyttömästi tästä Defshopilta saadusta neuleesta. Niin ihanan lämmin ja ihanan värinen.
Syksyssä ja talvessa mä en inhoa mitään niin paljon kuin sitä typerää pimeyttä, koska kuvien ottaminen blogiin kärsii niin pahasti. En tiedä edes mitä mun asukuville käy talvella, kun mun kuvaaja on töissä koko sen ajan, kun pitäisi niitä kuvia ottaa. Viikonloput on ainoat, kun pitäis jaksaa ottaa kuvia. Nämäkin asukuvat otettiin pienessä tihkusateessa ja älyttömän synkässä ilmassa, mutta mielestäni ne onnistui silti ihan kivasti. Et ehkä tästäkin talvesta taas selvitään.
Mitä mieltä asusta? Iskeekö teihin? :)
Category: asut, kirpputori, lifestyle, muoti, päivän asu, yhteistyö
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Syksyn kirpputorilöytöjä vol. 4
Kulissien takana osa 2
CopyRight © | Theme Designed By Hello Manhattan